КОМИ РЕСПУБЛИКАСА ТАРИФ СЛУЖБАЛÖН

ТШÖКТÖД

**Ю транспортöн грузъяс, ветлысь-мунысьясöс да туй кöлуй нуöм вылö, мый збыльмöдö «Горблагоустройство» ИКК, медыджыд позяна тарифъяс вынсьöдöм йылысь**

«Коми Республикаын донъяс (тарифъяс) канмусянь бурджыка регулируйтöм кузя мераяс йылысь» Коми Республикаса Правительстволöн 2002 во öшым тöлысь 3 лунся 196 №-а шуöм серти

ТШÖКТА:

1. Вынсьöдны Сыктыв да Эжва юяс вомöн ю транспортöн грузъяс нуöм вылö, мый збыльмöдö «Горблагоустройство» ИКК Сыктывкар – Заречье м., Алёшин м. – Сьöдкыркöтш ккп. маршрутъяс кузя, 1 тонна-километрысь 75,0 шайт мында медыджыд позяна тариф.

2. Вынсьöдны Сыктыв да Эжва юяс вомöн ю транспортöн пассажиръясöс вуджöдöм вылö, мый збыльмöдö «Горблагоустройство» ИКК Сыктывкар – Заречье м., Алёшин м. – Сьöдкыркöтш ккп., Сыктывкар – Сидорполой маршрутъяс кузя, 1 пассажир-километрысь 22,0 шайт мында медыджыд позяна тариф.

3. Урчитны, мый Сыктыв да Эжва юяс вомöн ю транспортöн туй кöлуй вуджöдöм вылö, мый збыльмöдö «Горблагоустройство» ИКК, мынтыссьöны:

- 50х50х30 (см.)-öдз туй кöлуйысь – ю транспортöн ветлысь-мунысьясöс вуджöдöм вылö лöсялана медыджыд позяна тарифысь 10 %-ысь абу унджык;

- 50х50х30 (см.) ыджыдджык туй кöлуйысь – ю транспортöн ветлысь-мунысьясöс вуджöдöм вылö лöсялана медыджыд позяна тарифысь 30 %-ысь абу унджык.

4. Тайö тшöктöдса 1, 2, 3 пунктъясöн вынсьöдöм медыджыд позяна тарифъяснас вöдитчöны потребительлы содтöд дон вылö вот артавтöг, сы вöсна мый организация вöдитчö Россия Федерацияса вот кодекслöн 26.2 юрпас серти вот мынтöмлöн кокньöдöм системаöн.

5. Лыддьыны вынтöмöн «Ва туйті ю транспортöн грузъяс, ветлысь-мунысьясöс да туй кöлуй вуджöдöм вылö, мый збыльмöдö «Горблагоустройство» ИКК, медыджыд позяна тарифъяс вынсьöдöм йылысь» Коми Республикаса тариф службалысь 2010 во косму тöлысь 27 лунся 20/1 №-а тшöктöд.

6. Вöзйыны «Горблагоустройство» ИКК-лы сетны Коми Республикаса тариф службаö отчётнöй квартал бöрын мунысь тöлысьлöн 15 лунöдз отчётнöй кварталын ва туйті ю транспортöн грузъяс, ветлысь-мунысьясöс да туй кöлуй вуджöдöм збыль мында йылысь юöр.

7. Тайö тшöктöдыс вынсялö индöм пöрадок серти.

**Юрнуöдысь И.Е. Перваков**

Сыктывкар

2011 вося косму тöлысь 12 лун

20/3 №

Вуджöдiс Коснырева, 1 910 пас